Vyskupo Dariaus Trijonio šūkis – paprastumas ir nuoširdumas
Gruodžio 16 d. Vilniaus Šv. vysk. Stanislovo ir šv. Vladislovo arkikatedroje bazilikoje į vyskupus įšventintas buvęs Telšių Šv. Antano Paduviečio katedros administratorius kun. Darius Trijonis.
Vysk. D. Trijonio konsekracijos iškilmėse dalyvavo Lietuvos Katalikų Bažnyčios vyskupai, vyskupai svečiai iš Baltarusijos, Lenkijos ir Latvijos, taip pat Evangelikų liuteronų ir Rytų krikščionių Bažnyčių vyskupai ir atstovai, Popiežiaus nuncijus Pedro Lopez Quintana.
Po Evangelijos skaitinio buvo perskaitytas Apaštalų Sosto pavedimas, pasirašytas Popiežiaus Pranciškaus, kuriuo telšiškis skiriamas Vilniaus arkivyskupijos vyskupu augziliaru.
Per visą ceremoniją šalia naujojo vyskupo buvo prelatas Juozas Šiurys.
Jis ir paskatinęs D. Trijonį rinktis kunigystės kelią.
Per konsekracijos iškilmes, atsiklausus vyskupo nominanto laisvos valios, buvo giedama Visų šventųjų litanija, o po jos arkivyskupo G. Grušo rankų uždėjimu D. Trijonis tapo konsekruotu vyskupu. Rankas uždėjo ir visi iškilmėse dalyvavę vyskupai.
Vyskupui įteikti vyskupiški ženklai: žiedas, mitra ir pastoralas. Naująjį vyskupą pasveikino visi vyskupai, tikintieji palydėjo gausiais plojimais.
D. Trijonis padėkojo visiems, lydėjusiems jį iki šio atsakingo momento. Jo tarnystės šūkis: "Paprastumas ir nuoširdumas!".
Vyskupo Dariaus Trijonio herbe vaizduojamos septynios žalios kalvos simbolizuoja Telšių miestą. Auksinė M raidė – tai Mergelė Marija, o balta lelija simbolizuoja šv. Antaną, taip pat ir šv. Kazimierą. Lotyniškas šūkis "in simplicitate et sinceritate Dei" yra paimtas iš apaštalo Pauliaus antrojo laiško korintiečiams, kuriame jis mini, jog "mes vadovavomės iš Dievo einančiu paprastumu bei nuoširdumu – ir ne kūniška išmintimi, bet Dievo malone". (2 Kor 1, 12b)
Ceremonijoje dalyvavo naujojo vyskupo mama ir per 150 piligrimų iš Telšių. Juos ypač globojo kanauninkas Andriejus Sabaliauskas.
"Telšių ŽINIŲ" inf.
- Tryškių gimnazijos moksleivius pasitiko policijos pareigūnai
- Alyvų gatvė: genda transporto priemonės ir vairuotojų nervai
- Geriausių šimtmečio įprasminimo idėjų sumanytojai linksminosi konferencijų ir laisvalaikio centre "Porto"
- Telšiškiams – trys medaliai
- Tarybos nariai pinigų sau nesusimažino
- Vairuotoja apie naują kelio ženklą norėtų žinoti iš anksto
- Medžioklėje gėrė degtinę, nes buvo labai šalta
- Dantukai sveiki – vaikučiai linksmi
- Du Dominykai – Lietuvos mokinių meninio skaitymo konkurso rajoninio etapo nugalėtojai
- Apdovanoti populiariausias ir geriausi Telšių rajono sportininkai
- Pretendentai: 201 – į Telšių rajono savivaldybės tarybą ir 9 – į merus
- Kviečiame dalyvauti Užgavėnių personažų kaukių konkurse "Užgavieniu muona"
- Seniūną Taryba paskyrė Savivaldybės administracijos direktoriumi
- Rainiškė kontrabandą slėpė sniege
- Italijos ir Lietuvos vyresniojo amžiaus žmonių švietimo panašumai ir skirtumai
- Gyvūnų prieglaudai "Telšių uodegėlė" – treji
- Neūkiškumo pavyzdys Kaip Telšiuose sniegą valo
- Telšių arenoje kovojo boksininkai
- Energijos suteikiantis maisto papildas saugo širdį nuo pažeidimų
- Telšiuose paskelbta gripo epidemija
Sausio 30 d. Telšių rajono savivaldybės Karolinos Praniauskaitės viešojoje bibliotekoje vyko Lietuvos mokinių meninio skaitymo konkurso […]
Telšių jaunieji sportininkai varžybose iškovojo tris medalius. Merginų grupėje svorio kategorijoje iki 60 kg čempionės vardą […]